**Farské oznamy**

**Tretia adventná nedeľa rok C (12. 12. 2021)**

|  |  |  |
| --- | --- | --- |
| Pondelok | Sv. Lucie, panny a mučenice | 18.00 |
| Utorok | Sv. Jána od Kríža, kňaza a učiteľa Cirkvi | 7.00 |
| Streda |  | 18.00 |
| Štvrtok |  | 7.00 |
| Piatok |  | 18.00 |
| Sobota |  |  |
| Nedeľa | Štvrtá adventná nedeľa | 8.00 a 10.30 on line prenos |

Ak všetko pôjde v poriadku sv. omša v nedeľu bude už z nášho obnoveného chrámu. Chcem všetkým, ktorí sa zatiaľ akýmkoľvek spôsobom podieľali na jeho obnove srdečne poďakovať a nebolo vás málo. Viete, že od piatku sú v platnosti nové pandemické opatrenia, ktoré umožňujú sláviť verejné bohoslužby. V našom kostole môžeme mať 30 ľudí v režime OP. Nie je to veľa, ale je to lepšie ako to bolo. Otcovia biskupi kňazov i veriacich prosia o dodržiavanie týchto podmienok, najmä pre kritickú situáciu v zdravotníctve. Iste v nedeľu s obmedzeným počtom veriacich nám to môže robiť problémy, ale prosím vás o vzájomnú toleranciu, rešpekt, úctu, a trpezlivosť. Nech si zachováme jednotu a svornosť, napriek prekážkam. Naďalej je možné individuálne sa dohodnúť s kňazom na vyslúžení sviatostí, najmä sv. spovede, ku ktorej vás chcem povzbudiť. Ježiš sa chce narodiť hlavne v tvojom srdci, prijmi prosím jeho ponuku, bude ti lepšie, keď svoj život budeš viesť v jednote s Božou vôľou. Po individuálnej dohode budem spovedať každý deň pol hodinu pred sv. omšami a vo štvrtok od 9.00- 11.00hod. v pastoračnom centre a na budúcu nedeľu od 14.00-16.00 hod.. Telefónny kontakt na farský úrad je 0415575636 alebo 0903248077.

V sobotu 18.12. o 17.15 vás v spolupráci s obecným úradom v Kotešovej srdečne pozývame na Adventný koncert. Keďže kapacita kostola je obmedzená na 30 ľudí, budeme sa ho snažiť prenášať i online. Ako sólisti vystúpia Zoja Petrová z Moskvy a operný spevák Gustáv Beláček za doprovodu prof. Xénie Maskalíkovej.

Minulý týždeň sme pre potreby našej farnosti vyzbierali 395eur. Nech Pán odmení vašu štedrosť.

Vyšlo nové číslo časopisu Naša žilinská diecéza. Môžete si ho zobrať vzadu na stolíku.

Do ďalšieho birmovaneckého stretnutia v januári prosím, aby si birmovanci prečítali ďalšie 4 kapitoly z Markovho evanjelia, pozreli ďalšie dve časti z filmu Chosen a na youtube pozreli Godzone tuor 2021 <https://www.youtube.com/watch?v=zueBW02Ee4Q>. Trvá to viac než dve hodiny. Nemusíš si to pozerať na jeden krát, ale prosím, aby ste si to celé pozreli.

Ďakujem za pomoc pri rekonštrukcii a upratovanie v kostole. V prácach budeme pokračovať v rámci možností.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola. Upratovanie pastoračného centra je zatiaľ zabezpečené.

Chcem dať do pozornosti, že v dňoch 21.1. - 23.1. 2022 by som chcel, keby sme mali v našej farnosti duchovnú obnovu. Bol by som rád, keby sme sa na nej mohli zúčastniť čím viacerí. Oznamujem to preto už teraz, aby tí, ktorí by mali záujem si mohli naplánovať na ňu svoj čas. Iste žijeme v dobe, kedy ťažko povedať čo sa bude dať uskutočniť. Tak to celé iba tak zverujem do Božích rúk.

Želám vám peknú nedeľu.